منیبہ علی

منیبہ علی صدیقی (پیدائش:8 اگست 1997ء) پاکستان کے شہر کراچی(سندھ) سے تعلق رکھنے والی ایک پاکستانی کرکٹ کھلاڑی ہیں۔ وہ 2016ء میں آئی سی سی خواتین ورلڈ ٹی ٹوئنٹی مقابلے میں پاکستانی ٹیم کا حصہ تھیں اور اسی سال انھوں نے پاکستان کے ٹی ٹوئنٹی کھلاڑیوں کی فہرست میں پہلی پوزیشن حاصل کی ۔

 کیریئر 
منیبہ علی صدیقی نے کرکٹ کا آغاز اسکول کی سطح سے کیا، اس کے بعد وہ مختلف مراحل طے کرتی ہوئی پاکستان اے ٹیم میں جگہ بنانے میں کامیاب ہوئیں۔ وہ بائیں ہاتھ سے بلے بازی کرتی ہیں انھوں نے 20 مارچ 2018ء کو سری لنکا خواتین کرکٹ ٹیم کے خلاف پاکستان خواتین کرکٹ ٹیم کی رکن کی حیثیت سے ایک روزہ بین الاقوامی خواتین کرکٹ میچ سے اپنے کیریئر کا آغاز کیا ۔
اکتوبر 2018ء میں انھیں ویسٹ انڈیز میں 2018ء آئی سی سی خواتین ورلڈ ٹی ٹوئنٹی ٹورنامنٹ کے لیے پاکستان کی ٹیم میں شامل کیا گیا تھا۔ 
جنوری 2020ء میں انھیں آسٹریلیا میں 2020ء آئی سی سی ویمن ٹی 20 ورلڈ کپ کے لیے پاکستانی ٹیم میں شامل کیا گیا۔ 
 2021 میں کرکٹ 
منیبہ علی صدیقی نے 2021ء میں جنوبی افریقہ کی ٹٰم کے خلاف 23 جنوری 2021ء میں ون ڈے انٹرنیشنل میچ اور 3 فروری 2021ء کو ٹی 20 میچ کھیلا۔ اب تک ون ڈے اور ٹی ٹونٹی دونوں طرز کی کرکٹ میں ان کی بیٹنگ اوسط 10 سے کم ہے۔

 اعزاز 
دسمبر 2020ء میں انھیں پی سی بی ایوارڈز 2020 کے لیے سال کی بہترین خاتون کرکٹ کھلاڑی کی نامزدگیوں میں شامل کیا گیا۔

 حوالہ جات 

زمرہ:1997ء کی پیدائشیں
زمرہ:بقید حیات شخصیات
زمرہ:پاکستان کی خواتین ایک روزہ کرکٹ کھلاڑی
زمرہ:پاکستان کی خواتین عالمی ٹوئنٹی/20 کرکٹ کھلاڑی
زمرہ:پاکستانی خواتین کرکٹ کھلاڑی
زمرہ:کراچی کی شخصیات
زمرہ:مہاجر شخصیات
زمرہ:کراچی سے کرکٹ کھلاڑی
زمرہ:بلوچستان خواتین کرکٹ ٹیم کی کھلاڑی
زمرہ:کراچی خواتین کرکٹ ٹیم کی کھلاڑی
زمرہ:زرعی ترقیاتی بینک خواتین کرکٹ ٹیم کی کھلاڑی
زمرہ:اسٹیٹ بینک پاکستان خواتین کرکٹ ٹیم کی کھلاڑی
زمرہ:عمر ایسوسی ایٹس خواتین کرکٹ ٹیم کی کھلاڑی
زمرہ:دولت مشترکہ کھیلوں میں شریک پاکستانی کھلاڑی
زمرہ:ویکی ڈیٹا سے مطابقت رکھنے والی مختصر تفصیل
زمرہ:ایشیائی کھیلوں میں شریک پاکستانی کھلاڑی